Pela del Álamo presentando o *Curtocircuíto* de 2016.
**Curtocircuíto** é un festival internacional de cine, que se organiza en Santiago de Compostela dende o ano 2004. Dende o ano 2013 o seu director é Pela del Álamo substituíndo ó británico Tim Redford. Tradicionalmente o festival estivo centrado nas curtametraxes pero desde 2013 integrou na súa programación longametraxes e todo tipo de formatos audiovisuais. En 2015 o modelo de festival incluÍu propostas doutras disciplinas artísticas, sempre en diálogo co cinema. Desde entón, é presentado como un festival interdisciplinar que, tomando o cinema como eixo, prantexa unha programación heteroxénea que inclúe música, arte sonora, fotografía, artes visuais, etnografía ou literatura.

Forma parte xunto con Cineuropa e Amal do grupo de festivais de cine que se celebran na capital galega.

O Festival
----------

Realízase entre finais de setembro en comezos de outubro, aínda que con anterioridade ocupou outras datas. Desde o 2016 ten catro categorías competitivas:

* **Radar**: Unha das dúas sección oficiais onde se dan cita a propostas cine de autor internacionais.
* **Explora**: A outra sección oficial céntrase nas propostas mais transgresoras e experimentais.
* **Planeta GZ**: Na que se reúnen pezas producidas ao longo dese ano en Galicia e polo que teñen pasado directores galegos como Xacio Baño, Jaione Camborda, Santos Díaz, Álvaro Gago ou Lois Patiño.
* **Penínsulas**: Centrado na produción de curtametraxes no conxunto do estado.

Son habituais dentro do festival obradoiros de creación e outras seccións como retrospectivas e proxeccións de autores nacionais ou internacionais como Oliver Laxe, Jessica Sarah Rinland ou Aki Kaurismaki.

Durante os días do festival organízanse concertos en varias salas da cidade.

Palmarés
--------

### 2019

Premio Radar: *The Sasha*, de María Molina.

Premio Explora: *ALTIPLANO,* de Malena Szlam.

Premio Planeta GZ: *En la Boca da Mina,* de Brandán Cerviño.

Premio Penínsulas: *Urpean Lurra,* de Maddi Barber.

### 2018

Premio Radar: *Solar Walk*, Réka Bucsi.

Premio Explora: *Monelle*, Diego Marcon.

Premio Planeta GZ: *Uluru*, de Alberte Pagán.

Premio Penínsulas: *Mi amado, las montañas*, de Alberto Martín Menacho.

### 2017

Premio Radar: *Find, Fix, Finish* de Mila Zhluktenko e Sylvain Cruiziat.

Premio Explora: *Y Berá. aguas de luz* de Sarah Jessica Rinland.

Premio Planeta GZ: A*ysha* de Fon Cortizo.

Premio Penínsulas: *Contact* de Alessandro Novelli.

### 2016

Premio Radar: *Boy who cried* de Mark Rappaport.

Premio Explora: *B-roll with Andre* de James N. Kunitz.

Premio Planeta GZ: *Rueda cabeza* de Borja Santomé.

Premio Penínsulas: *La disco resplandece* de Chema García Ibarra.

### 2015

Premio Radar: *Blood Below the Skin* de Jennifer Reeder.

Premio Explora: *Sound of a Million Insects, Light of a Thousand Stars* de Tomomari Nishikawa

Premio Planeta GZ: *Sin Dios ni Santa María* de Helena Girón e Samuel M. Delgado.

### 2014

Premio Radar: *Traversées*, de Antoine Danis.

Premio Explora: *Substanz,* de Sebastian Mez.

Premio Planeta GZ: S*er e voltar*, de Xacio Baño.

Notas
-----

1. ↑  "Curtocircuíto 2015 – Curtocircuíto". *curtocircuito.org*. Arquivado dende o orixinal o 28 de maio de 2020. Consultado o 2020-04-26.
2. ↑  "Curtocircuíto estrena director y nuevo calendario". *La Voz de Galicia* (en castelán). 2013-11-21. Consultado o 2020-04-26.
3. ↑  "O CINEASTA AKI KAURISMÄKI VISITARÁ CURTOCIRCUÍTO – Curtocircuíto". *curtocircuito.org*. Arquivado dende o orixinal o 14 de decembro de 2018. Consultado o 2020-04-26.
4. ↑  "Palmarés Curtocircuíto 2019". *curtocircuito.org* (en castelán). Arquivado dende o orixinal o 28 de maio de 2020. Consultado o 2020-04-26.
5. ↑  "Palmarés Curtocircuíto 2018". *curtocircuito.org*. Arquivado dende o orixinal o 24 de febreiro de 2020. Consultado o 2020-04-26.
6. ↑  "Palmarés 2017". *curtocircuito.org*. Arquivado dende o orixinal o 28 de maio de 2020. Consultado o 2020-04-26.
7. ↑  "PALMARÉS CURTOCIRCUÍTO 2016 – Curtocircuíto". *curtocircuito.org*. Arquivado dende o orixinal o 28 de maio de 2020. Consultado o 2020-04-26.
8. ↑  "PALMARÉS 2015 – Curtocircuíto". *curtocircuito.org*. Arquivado dende o orixinal o 28 de maio de 2020. Consultado o 2020-04-26.
9. ↑  "Curtocircuíto 2014". *Magnolia* (en inglés). 2014-10-17. Consultado o 2020-04-26.

Véxase tamén
------------

### Ligazóns externas

* Páxina web Arquivado 26 de setembro de 2018 en Wayback Machine. do Festival

---

|  |  |
| --- | --- |
| Este artigo tan só é un bosquexo |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---